ເສດຖະກິດ ສະຫະລັດ ຕົກຕໍ່າ ຈາກເດືອນເມສາ ຫາ ເດືອນມິຖຸນາ
ພວກຄົນງານຂອງສະຫະລັດ ປະມານ 17 ລ້ານຄົນຍັງຄົງຫວ່າງງານ ແລະນັບຕັ້ງແຕ່ເດືອນມີນາ ປະຊາຊົນ 53.8 ລ້ານຄົນ ໄດ້ຮັບເງິນປະກັນໃນຂະນະທີ່ຫວ່າງງານ ໃນຄັ້ງໃດຄັ້ງນຶ່ງ ຫຼືອີກຄັ້ງນຶ່ງໄປແລ້ວ.
ສະຫະລັດ ໄດ້ກ່າວໃນວັນພະຫັດວານນີ້ວ່າ ເສດຖະກິດຂອງຕົນຖືກເສຍຫາຍຢ່າງໜັກ ຍ້ອນການລະບາດລະດັບໂລກຂອງໄວຣັສໂຄໂຣນາ ຊຶ່ງເຮັດໃຫ້ຕົກລົງໃນອັດຕາສະ ເລ່ຍ 9 5 ເປີເຊັນ ໃນລະຫວ່າງເດືອນເມສາ ຫາ ມິຖຸນາ ຈຶ່ງສົ່ງຜົນໃຫ້ເສດຖະກິດໃນໄຕ ມາດທີສອງປະຈຳປີດຕົກດິ່ງລົງຢ່າງໃຫຍ່ທີ່ສຸດເປັນປະຫວັດການ ເມື່ອຍ້ອນຫລັງຄືນ ໄປ 70 ປີກ່ອນ ການຕົກຕ່ຳຂອງເສດຖະກິດໃນໄຕມາດທີສອງນີ້ ໝາຍເຖິງການຫລຸດລົງໃນແຕ່ລະປີ ຄິດສະເລ່ຍເປັນ 32 9 ເປີເຊັນ ການຕົກລົງພາຍໃນສາມເດືອນດັ່ງກ່າວ ໄດ້ຖືກລາຍງານໂດຍກະຊວງການຄ້າ ທີ່ໄດ້ ລວມລວມເອົາການຫົດຕົວລົງຈາກເດືອນມັງກອນຫາມີນາ ໃນອັດຕາ 4 8 ລວມເຂົ້ານຳ ຊຶ່ງໄດ້ເຮັດໃຫ້ເຫດຖະກິດຂອງສະຫະລັດ ທີ່ໃຫຍ່ທີ່ສຸດຂອງໂລກ ເຂົ້າສູ່ພາວະທົດຖອຍ ຢ່າງເປັນທາງການ ໃນຂະນະທີ່ຕົນກຳລັງສູ້ຊົນເພື່ອທີ່ຈະປະຄັບປະຄອງເສດຖະກິດ ຂອງຕົນຢູ່ນັ້ນ ການລະບາດລະດັບໂລກທີ່ຂາດການເອົາໃຈໃສ່ນັ້ນ ໂດຍມີຈຳນວນກໍ ລະນີຕິດເຊື້ອໄວຣັສທີ່ເພີ້ມຂຶ້ນເລື້ອຍໆ ໄດ້ເຮັດໃຫ້ຊາວອາເມຣິກັນຫຼາຍກວ່າ 150,000 ຄົນໄດ້ເສຍຊີວິດໄປ ແລະມີຄົນຕິດເຊື້ອໄວຣັສ ຫຼາຍກວ່າ 4 ລ້ານ 4 ແສນຄົນແລ້ວ ຜົນກະທົບຂອງໄວຣັສດັ່ງກ່າວຕໍ່ເສດຖະກິດຍັງຈະສືບຕໍ່ໄປຢ່າງບໍ່ລົດລະ ໂດຍທີ່ກະຊວງ ແຮງງານ ລາຍງານວ່າ ພວກຄົນງານອີກ 1 ລ້ານ 4 ແສນຄົນໄດ້ຍື່ນຄຳຮ້ອງຂໍການຊ່ອຍ ເຫຼືອເພາະຕົກງານເມື່ອສັບປະດາແລ້ວນີ້ ອັນເປັນພາວະການຂໍເງິນຊ່ອຍເຫຼືອສຳລັບ ການຂາດວຽກເຮັດງານທຳ ທີ່ມາເຖິງປັດຈຸບັນນີ້ ແມ່ນຢູ່ລະດັບຄົງທີ່ມາໄດ້ຫຼາຍສັບປະ ດາແລ້ວ ພວກຄົນງານຂອງສະຫະລັດ ປະມານ 17 ລ້ານຄົນຍັງຄົງຫວ່າງງານ ແລະນັບຕັ້ງແຕ່ ເດືອນມີນາ ປະຊາຊົນ 53 8 ລ້ານຄົນ ໄດ້ຮັບເງິນປະກັນໃນຂະນະທີ່ຫວ່າງງານ ໃນຄັ້ງ ໃດຄັ້ງນຶ່ງ ຫຼືອີກຄັ້ງນຶ່ງໄປແລ້ວ ດຽວນີ້ ຫຼາຍລ້ານຄົນ ຍັງບໍ່ມີວຽກເຮັດງານທຳ ກຳລັງປະເຊີນກັບບັນຫາທີ່ໃກ້ຈະເກີດ ຂຶ້ນໃໝ່ຕໍ່ສະພາບການເງິນຂອງພວກເຂົາເຈົ້າ ທຳນຽບຂາວ ແລະລັດຖະສະພາ ແມ່ນ ບໍ່ລົງລອຍກັນໃນການເຈລະຈາກ່ຽວກັບວ່າ ຈະສືບຕໍ່ໃຫ້ເງິນສົ່ງເສີມຈາກລັດຖະບານກາງ 600 ໂດລາຕໍ່ອາທິດ ແກ່ລັດທີ່ມີບໍ່ຄ່ອຍປະກອບສວນສຳລັບຄົນຫວ່າງງານຕື່ມຫຼື ບໍ່ ຊຶ່ງມັນຈະໝົດອາຍຸໃນວັນສຸກມື້ນີ້ ແລະການໃຫ້ເງິນຫວ່າງງານອັນໃດທີ່ມີຢູ່ຢ່າງຕໍ່ ເນື່ອງ ຖ້າຫາກວ່າມີອັນໃດທີ່ມັນຄວນຈະເປັນ